laion/Wikipedia-Exotic huggingface dataset:
ბენედიქტე XIII

ბენედიქტე XIII (ლათ.:Benedictus XIII PP.; ერისკაცობაში პიეტრო ფრანჩესკო ორსინი დე გრავინა; დ. 2 თებერვალი, 1649 — გ. 21 თებერვალი, 1730, რომი) — რომის პაპი 1724–1730 წლებში. პიეტრო ფრანჩესკო ორსინი დე გრავინა დაიბადა გრავინაში ბარის მახლობლად, წარმოშობით ძველი ჰერცოგის ოჯახში. 1672 წელს გახდა კარდინალი. ბენედიქტე XIII გარდაიცვალა 1730 წლის 21 თებერვალს. ენციკლოპედია „ბრიტანიკა“
დამასუს I

დამასუს I (ლათ. Damasus I; დ. 300 — გ. 11 დეკემბერი, 384) — რომის პაპი 366 წლის 1 ოქტომბრიდან 384 წლის 11 დეკემბრამდე, კათოლიკური ეკლესიის წმინდანი. ხსენების დღე 11 დეკემბერი. დაიბადა ლუზიტანიაში, მღვდლის ოჯახში. პორტუგალიელი პაპების სია ვიკისაწყობში არის გვერდი თემაზე: დამასუს I Opera Omnia by Migne Patrologia Literature by and about Pope Damasus I in the German National Library catalogue Works by and about Pope Damasus I in the Deutsche Digitale Bibliothek
სირიციუსი (პაპი)

სირიციუსი (ლათ. Siricius PP.; დ. უცნობია — გ. 26 ნოემბერი, 399) — რომის პაპი 384 წლის 15 ნოემბრიდან 399 წლის 26 ნოემბრამდე. ამბროსი მედიოლანელისა და მარტინე ტურელის თანამედროვე. კათოლიკური ეკლესიის წმინდანი. Johann Peter Kirsch: Pope St. Siricius. In: Catholic Encyclopedia, Robert Appleton Company, New York 1913., Band 14
ანასტასიუს I (პაპი)

ანასტასიუს I (ლათ. Anastasius PP. I.; დ. უცნობია — გ. 19 დეკემბერი, 401) — რომის პაპი 399 წლის 27 ნოემბრიდან 401 წლის 19 დეკემბრამდე. კათოლიკური ეკლესიის წმინდანი. ენციკლოპედია „ბრიტანიკა“
მარტინე ტურელი

მარტინე ტურელი (ლათ. Martinus, დ. 317 ან 337 პანონია — გ. 11 ნოემბერი 397, ტური, საფრანგეთი) — კათოლიკური და მართლმადიდებელი ეკლესიის წმინდანი, მისი ხსენების დღე არის ძველი სტილით 12 ოქტომბერი, ახალი სტილით — 25 ოქტომბერი. წმინდა მარტინე მოწყალე, ტურელი ეპისკოპოსი პანონიის ქალაქ საბერიაში დაიბადა. ბერად აღკვეცამდე იგი მხედართუფროსად მსახურობდა იმპერატორ იულიან განდგომილის (361-363) ლაშქარში. როცა იმპერიას ბარბაროსები დაესხნენ თავს, იგი თავისი რაზმით ქალაქიდან გავიდა მათთან საბრძოლველად; გზად გლახაკს გადაეყარა, შეებრალა და საკუთარი სამოსელი უბოძა. ღამით მარტინეს უფალი იესო ქრისტე გამოეცხადა და მტერზე გამარჯვება აღუთქვა. იმპერატორი ზეიმით შეხვდა გამარჯვებულს და შესთავაზა, სამადლობელი მსხვერპლი შეეწირა კერპებისთვის. მარტინემ კი მიუგო: მე მსურს მსხვერპლი შევწირო ქრისტეს, ვისი მეოხებითაც გავიმარჯვე, და ბერად შევდგეო. წმინდა მამა მძიმე მონაზვნურ ღვაწლს შეუდგა და რამდენიმე წლის შემდეგ პუატიედან რვა ვერსის დაშორებით დააარსა ლიგუჟეს სავანე, რომელიც მალე საფრანგეთის ბერმონაზვნობის კერა შეიქნა. წმინდა ცხოვრებისათვის მარტინე საკუთარი ნების წინააღმდეგ ტურის (საფრანგეთში) ეპისკოპოსად აკურთხეს. ნეტარი მღვდელმთავარი სიმდაბლის, მოთმინების და სიმშვიდის მაგალითს აძლევდა ყველას. მან ერთი მივარდნილი და უკაცრიელი ადგილი აირჩია სამოღვაწეოდ, სადაც დააარსა სავანე (შემდგომში სახელგანთქმული მამურტიეს მონასტერი). იგი მიმოდიოდა მეზობელ ქვეყნებში, ქადაგებდა მართლმადიდებლობას და თავის სწავლებას სასწაულებით განამტკიცებდა. ყოველივე ამასთან ერთად ნეტარი მამა საოცრად გულმოწყალეც იყო. სიყვარულისა და ქველმოქმედებისთვის უწოდეს მას „მოწყალე“. საკვირველთქმედებისა და წინასწარმეტყველების ნიჭმომადლებული მღვდელმთავარი მშვიდობით მიიცვალა 397 წელს, ოთხმოცი წლის ასაკში. საკუთარი მიცვალების დღე მან წინასწარ განჭვრიტა. ღირსი მამის ნაწილებთან მრავალი სასწაული აღესრულა. წმიდანთა ცხოვრება, ტომი IV, თბილისი, 2003 წ.
ინტუიცია (ტელეთამაში)

ინტუიცია — ბრიტანული ტელეთამაშის ქართული ვერსია, რომელიც ყოველ ხუთშაბათს 22:00 სთ-ზე გადიოდა ტელეკომპანია იმედის ეთერში. შოუს წამყვანები იყვნენ ნიკა ქავთარაძე და ნანკა კალატოზიშვილი. შოუს მთავარი პრიზი იყო — 20 000 ლარი. მოთამაშისა და მაყურებლების წინ 12 უცნობი პიროვნება დგას. ისინი სხვადასხვა სქესის, ასაკისა და პროფესიების არიან. მოთამაშემ უნდა ინტუციით გამოიცნოს თუ ვინ არის, მაგალითად, სტრიპტიზიორი, იოგი, მასწავლებელი და ა.შ. თუ მოთამაშემ გამოიცნო, ის თამაშში რჩება; შეცდომის შემთხვევაში, მას აქვს დახმარება ”შანსი”, ანუ ერთი შეცდომის დაშვების უფლება. ასევე მონაწილეს აქვს ორი დახმარება: ექსპერტებისა (ფსიქოლოგი, მსახიობი, შსს თანამშრომელი) და კომპიუტერის დახმარება, რომლის შემთხვევაში კომპიუტერი ირჩევს სამ კანდიდატს.
წმინდა დომნიკა

წმინდა დომნიკა — კათოლიკური და მართლმადიდებელი ეკლესიის წმინდანი, მისი ხსენების დღე არის ძველი სტილით 12 ოქტომბერი (ამ დღეს მოიხსენიებენ კათოლიკეები), ახალი სტილით — 25 ოქტომბერი. წმინდა მოწამე დომნიკა კილიკიის ქალაქ ანაზარვში ეწამა ქრისტესთვის 286 წელს. მმართველ ლისიუსის ბრძანებით ჯალათებმა იგი სასტიკად აწამეს. ბოლოს ქრისტეს მხევალი საპყრობილეში ჩააგდეს, სადაც აღესრულა კიდეც 64 წლის ასაკში. „წმიდანთა ცხოვრება“, ტომი IV, თბილისი, 2003 წ. წმიდა მოწამე დომნიკა
ღირსი კოზმა

ღირსი კოზმა (გ. 787) — კათოლიკური და მართლმადიდებელი ეკლესიის წმინდანი, მისი ხსენების დღე არის ძველი სტილით 12 ოქტომბერი (ამ დღეს მოიხსენიებენ კათოლიკეები), ახალი სტილით - 25 ოქტომბერი. ღირსი კოზმა, მაიუმელი ეპისკოპოსი, კანონმთქმელი იერუსალიმში დაიბადა, მაგრამ დამასკოში აღიზარდა ღირსი იოანე დამასკელის მშობლების ხელით. მან, ისევე როგორც იოანემ, ბრწყინვალე განათლება მიიღო, შემდეგ კი, სრულწლოვანებას მიღწეულმა, პალესტინის ერთ-ერთ სავანეს მიაშურა. წმინდა ხატთა დევნის დროს ღირსი კოზმა წმინდა იოანესთან ერთად აღდგა მართლმადიდებლობის დასაცავად. მათ ბევრი თხზულება დაწერეს ხატმბრძოლთა სამხილებლად. 743 წელს კოზმა მაიუმის ეპისკოპოსად დაადგინეს. უფლის რჩეულმა ღრმა მოხუცებულობაში შეჰვედრა სული უფალს და დაგვიტოვა მრავალი სადღესასწაულო კანონი და საგალობლები. „წმიდანთა ცხოვრება“, ტომი IV, თბილისი, 2003 წ. ღირსი კოზმა - მაიუმელი ეპისკოპოსი
რეინბოუ

რეინბოუ (ინგლ. Rainbow, აგრეთვე ცნობილი როგორც Ritchie Blackmore's Rainbow ან Blackmore's Rainbow) — ბრიტანული როკ-ჯგუფი, რომლის ლიდერი იყო რიჩი ბლეკმორი. იარსება 1975-1984 და 1993-1997 წლებში. თავდაპირველად მასში შედიოდნენ ჯგუფ ელფის წევრები, თუმცა შემდეგ ბლეკმორმა გააგდო ყველა წევრი, გარდა რონი ჯეიმზ დიოსი. 1979 წელს ჯგუფს დაემატა სამი ბრიტანელი მუსიკოსი, ვოკალი გრემ ბონეტი, კლავიშისტი დონ ეირი და Deep Purple-ის იმ დროისთვის ყოფილი ბასისტი როჯერ გლოვერი. ამ შემადგენლობამ მოიპოვა წარმატება სინგლით "Since You Been Gone". წლების განმავლობაში ჯგუფის შემადგენლობები იცვლებოდა ისე, რომ ორი სტუდიური ალბომი ერთი და იგივე შემადგენლობის მიერ არ ჩაწერილია. აგრეთვე დაემატნენ ვოკალისტები ჯო ლინ ტერნერი და დუგი უაიტი. პროექტში უკრავდა მრავალი დამატებითი მუსიკოსი. რეინბოუ გამოირჩეოდა ტექსტებში მისტიკური თემებით, რასაც ნეოკლასიკური მეტალი ერწყმოდა, თუმცა ჯგუფიდან დიოს წასვლის შემდეგ მათ დაიწყეს უფრო კომერციული მუსიკის შესრულება. გ - გიტარა ვ - ვოკალი ბ.ვ. - ბექ ვოკალი დ - დასარტყმელი საკრავები რ.გ. - რიტმული გიტარა კ - კლავიშიანი ინსტრუმენტები ა - სტუდიური ალბომები სტუდიური ალბომები Ritchie Blackmore's Rainbow (1975) Rising (1976) Long Live Rock 'n' Roll (1978) Down to Earth (1979) Difficult to Cure (1981) Straight Between the Eyes (1982) Bent Out of Shape (1983) Stranger in Us All (1995) ელფი დიო Deep Purple Black Sabbath შეგიძლიათ იხილოთ მედიაფაილები თემაზე „რეინბოუ“ ვიკისაწყობში. The Rainbow Fanclan Legacy რეინბოუ AllMusic-ზე ↑ Rivadavia, Eduardo. Rainbow. Allmusic. ციტირების თარიღი: 10 July 2010.
პავლე V

პავლე V (ლათ. Paul V; ერისკაცობაში კამილო ბორგეზე; დ. 17 სექტემბერი, 1552 — გ. 28 იანვარი, 1621) — რომის პაპი 1605 წლის 16 მაისიდან — 1621 წლის 28 იანვრამდე. დაიბადა სიენიდან რომში გადასახლებულთა ოჯახში. შემდეგ როგორც მღვდელი ჩადგა პაპის სამსახურში. პაპმა კლემენტ VIII-მ იგი დიპლომატიური მისიით განამწესა ესპანეთის მეფე ფილიპე II სამეფო კარზე. როდესაც ესპანეთიდან დაბრუნდა მიიღო კარდინალის წოდება. პავლე V — სტატია ენციკლოპედია ბრიტანიკიდან (ინგლისური)
გრიგოლ XV

გრიგოლ XV (ლათ. Gregory XV; ერისკაცობაში ალესანდრო ლიუდოვიზი; დ. 9 იანვარი, 1554 — გ. 8 ივლისი, 1623) — რომის პაპი 9 თებერვალი 1621 წლიდან — 8 ივლისი 1623 წლამდე. ალესანდრო ლიუდოვიზი დაიბადა 1554 წლის 9 იანვარს ბოლონიაში, აზნაურის ოჯახში. მიიღო იურიდიული განათლება და როგორც მღვდელი ჩადგა რომის კურიის სამსახურში. 1612 წელს გახდა ბოლონიის არქიეპისკოპოსი, ხოლო 2 წლის შემდეგ მიიღო კარდინალის წოდება. იყო კონტრრეფორმაციის აქტიური პროპაგანდისტი.
ინოკენტი X

ინოკენტი X (ლათ. Innocent X; ერისკაცობაში ჯამბატისტა პამფილი; დ. 6 მაისი, 1574 — გ. 7 იანვარი, 1655) — რომის პაპი 1644–1655 წლებში. ჯამბატისტა პამფილი დაიბადა 1574 წლის 6 მაისს რომში. მუშაობდა სხვადასხვა თანამდებობებზე რომის კურიაში. 1629 წელს მიიღო კარდინალის წოდება. ენციკლოპედია „ბრიტანიკა“
ტონალობა

ტონალობა — კილოს სიმაღლებრივი მდგომარეობა, აგრეთვე გარკვეული სიმაღლის კილოური სისტემა, ე. წ. კილოტონალობა. ტერმინი იხმარება ფუნქციონალური მაჟორულ-მინორული კილოური სისტემის აღსანიშნავადაც. მაჟორულ-მინორული სისტემის ტონალობა დამოკიდებულია სიმაღლებრივ მდგომარეობასა (შემდეგი ასოითი სისტემით - c, a, fis, h ან დო, ლა, ფა-დიეზი, სი და სხვა) და კილოზე (კილოურ გადახრაზე - dur, moll, შესაბამისად - მაჟორი, მინორი). ტონალობების მონაცვლეობას მოდულაცია ეწოდება. მოდულაციური მოძრაობა ქმნის მთელი მუსიკალური პიესის შემაკავშირებელ ტონალურ გეგმას, ამასთანავე გაბატონებულია ერთი ტონალობა, რომელიც განსაზღვრავს მუსიკალური ნაწარმოების სახელწოდებას (მაგ., ი. ს. ბახის ფანტაზია და ფუგა სოლ მინორი ორგანისათვის, მოცარტის სიმფონია დო მაჟორი). "Music Fundamentals: Tonal Music", BigComposer.com "Tonal Harmony: Reference Materials for the Undergraduate Theory Student დაარქივებული 2014-10-09 საიტზე Wayback Machine. ", RobertKelleyPhd.com "Tonality, Modality, and Atonality დაარქივებული 2006-07-07 საიტზე Wayback Machine. ", SolomonsMusic.net "Reference Guide to Tonal Music დაარქივებული 2014-11-11 საიტზე Wayback Machine. ", TonalityGUIDE.com Tonalcentre.org: "explains and demonstrates some of the key concepts of tonality" "Algebra of Tonal Functions", Sonantometry.blogspot.com "A model of analysis for the tonal harmonic discourse", BW.Musique.UMontreal.ca
შაქრის ჭარხალი

შაქრის ჭარხალი — ტექნიკური კულტურა, რომელიც შაქრის მრეწველობისთვის ნედლეულს იძლევა. ჭარხალს უყვარს სითბო, სინათლე და ტენი. საქართველოში შაქრის ჭარხალი ძირითადად ქართლში მოჰყავთ. გორის, ხაშურის, კასპის რაიონებსა და ცხინვალის რეგიონში. 2010 წელს მსოფლიოში იწარმოა 227.7 მილიონი ტონა შაქრის ჭარხალი. ყველაზე მსხვილი მწარმოებელია საფრანგეთი - 31.9 მილიონი ტონით. სადაც მიღებული პროდუქტი ერთ ჰექტარზე იყო 48.8 ტონა. თუმცა ერთ ჰექტარზე მიღებული პროდუქტის რაოდენობით პირველი იყო ჩინეთი - 87.3 ტონა. შაქარი შაქრის ლერწამი ვიკისაწყობში არის გვერდი თემაზე: შაქრის ჭარხალი Sugar Process at the American Crystal Sugar Company website დაარქივებული 2013-02-02 საიტზე Wayback Machine. How Beet Sugar is Made Growing Sugar Crystals დაარქივებული 2010-03-25 საიტზე Wayback Machine. CSM sugar დაარქივებული 2009-08-31 საიტზე Wayback Machine. ↑ FAOSTAT: Production, Crops, Sugar beet, 2010 data. Food and Agriculture Organization (2011). დაარქივებულია ორიგინალიდან — 2012-06-19. ციტირების თარიღი: 2013-01-29.
ევგენი კოვტუნი

ევგენი ვიაჩესლავის ძე კოვტუნი (რუს. Евге́ний Вячесла́вович Ковтун; დ. 14 აპრილი 1977, მოსკოვი, სსრკ) — რუსი სამართალმცოდნე. არის ექსპერტი სათამაშო და სალატარეო საქმიანობათა სახელმწიფოებრივი რეგულირების დარგში, სათამაშო ბიზნესის სამართლებრივი რეგულირებისადმი მიძღვნილი მრავალი წიგნის ავტორი. ევგენი კოვტუნის ნამუშევრები გამოქვეყნებულია მასმედიის სხვადასხვა საშუალებებში, როგორც რუსეთში, ასევე საზღვარგარეთ, და ნათარგმნია მსოფლიოს მრავალ ენაზე (კერძოდ: ინგლისურ, ფრანგულ, ესპანურ, პოლონურ, ბულგარულ, რუმინულ, ესტონურ, ლატვიურ, ლიტვურ, უკრაინულ, სომხურ, ქართულ და სხვა ენებზე). მისი ნაშრომები ეძღვნება სათამაშო საქმიანობის სამართლებრივი რეგულირების საკითხებს, რომელთაგან აღსანიშნავია: „აზარტული თამაშების დაბეგვრა“ (2004), „აზარტული თამაშები და სანაძლეობები რუსეთში“ (2005) და სხვა. ევგენი კოვტუნი არის აგრეთვე რუსეთისა და საზღვარგარეთის პრესაში აზარტული თამაშების ისტორიის, მსოფლიოს სხვადასხვა ქვეყნების სათამაშო საქმიანობის სამართლებრივი რეგულირებისადმი მიძღვნილი სტატიების ავტორი. ↑ ევგენი კოვტუნის ბიოგრაფია. დაარქივებულია ორიგინალიდან — 2014-06-01. ციტირების თარიღი: 2017-02-22. ↑ ევგენი კოვტუნის შესახებ
მოტეტი

მოტეტი (ლათ. motetu, იტალ. motetto, ფრანგ. და ინგლ. motet) — მრავალხმიანი საეკლესიო ვოკალური ნაწარმოები. შესაძლებელია ინსტრუმენტებით ხმების გაძლიერება. მოტეტები უმრავლესად ბიბლიურ ტექსტებზეა აგებული, ხშირად ლათინურ ენაზე. მოტეტი დაიბადა შუასაუკუნეებში და დღემდე შენარჩუნებულია როგორც ფორმა. სტილი და აგებულება დროთა მიხედვით იცვლებოდა. მოტეტები გვხვდება კომპოზიტორების, ი.ს. ბახის, პალესტრინას, ორლანდო ლასოს შემოქმედებაში. ფ. მენდელსონის, მაქს რეგერის და მოგვიანებით ი ბრამსისა და ჰინდემიტის შემოქმედებაშიც ვხვდებით მოტეტებს.
ალექსანდრე VII

ალექსანდრე VII (ლათ. Alexander VII ერისკაცობაში ფაბიო კიჯი; დ. 13 თებერვალი, 1599 — გ. 22 მაისი, 1667) — რომის პაპი 1655-1667 წლებში. ალექსანდრე VII დაიბადა სიენაში. გამოჩენილი საბანკო ოჯახის „კიჯი“-ს წევრი და პავლე V-ის (1605–1621) ძმისშვილი. იგი კერძოდ სწავლობდა და საბოლოოდ მიიღო დოქტორის ხარისხი ფილოსოფიის, სამართლის, და თეოლოგიის დარგში, სიენას უნივერსიტეტში. 1651 წელს მიიღო კარდინალის სახელო. ალექსანდრე VII — სტატია ენციკლოპედია ბრიტანიკიდან (ინგლისური)
ინოკენტი I

ინოკენტი I (ლათ. Innocentius I; დ. უცნობია — გ. 12 მარტი, 417) — რომის პაპი 401 წლის 22 დეკემბრიდან 417 წლის 12 მარტამდე. იოანე ოქროპირის მეგობარი, თავს აცხადებდა პეტრე მოციქულის ნამდვილ მემკვიდრედ. პოეტების გაზვიადებით, იხსნა რომი ვესტგოთების მეფე ალარიხისგან, რომელმაც 408 წელს სამჯერ ალყა შემოარტყა და აიღო კიდეც „მარადიული ქალაქი“. ორი წლის შემდეგ, როდესაც ფლოტი და ჯარის ნაწილი სიცილიასთან ზღვამ შთანთქა, ალარიხი თვითონვე წავიდა, მაგრამ, ინოკენტი მაინც „გმირად იქცა,რადგან ამ საქმეში ღმერთის ხელი ერია“. ↑ ალექსანდრე პარადისისი - „ბალთაზარ კოსა“ — პაპობის ჩამოყალიბება და განმტკიცება (გვ. 295)
კლემენტ IX

კლემენტ IX (ლათ. Clement IX, ერისკაცობაში ჯულიო როსპილოზი; დ. 28 იანვარი, 1600 — გ. 9 დეკემბერი, 1669) — რომის პაპი 1667–1669 წლებში. ჯულიო როსპილოზი დაიბადა 1600 წლის 28 იანვარს დღევანდელი ტოსკანის რეგიონში. მიიღო უმაღლესი განათლება. დაეუფლა ფილოსოფიასა და თეოლოგიას. 1664 წელს იყო პაპის ნუნცია ესპანეთში. 1657 წელს გახდა კარდინალი. Rendina, Claudio (1993). I papi. Storia e segreti. Rome: Newton & Compton.
დომენიკო სკარლატი

ჯუზეპე დომენიკო სკარლატი (Giuseppe Domenico Scarlatti; დ. 26 ოქტომბერი, 1685, ნეაპოლი, იტალია — გ. 23 ივლისი, 1757, მადრიდი, ესპანეთი) — ბაროკოს ეპოქის იტალიელი კომპოზიტორი. სკარლატი დაიბადა კომპოზიტორ, ალესანდრო სკარლატის ოჯახში. პატარობიდანვე დაეუფლა ჩემბალოზე დაკვრას. მისი შემოქმედება მოიცავს ექვსასამდე სონატას ჩემბალოსთვის. სკარლატის სონატები დიდი პოპულარობით სარგებლობს დღევანდელი პიანისტების და ჩემბალისტების პროგრამებში. დომენიკო სკარლატი დაიბადა 1685 წელს იტალიის ქალაქ ნეაპოლში. ამავე წელს დაიბადა ორი დიდი ბაროკოს ეპოქის კომპოზიტორი - იოჰან სებასტიან ბახი და გეორგ ფრიდრიხ ჰენდელი. დომენიკო იყო მეექვსე ათი შვილიდან. მისი უფროსი ძმა პიეტრო ფილიპო სკარლატი ასევე კომპოზიტორი იყო. შესაძლოა მისი პირველი მასწავლებელი იყო მამამისი - ალესანდრო სკარლატი. შემდეგი კომპოზიტორები კი შესაძლოა დომენიკოს მასწავლებლები იყვნენ: გაეტანო გრეკო, ფრანჩესკო გასპარინი და ბერნარდო პასკვინი. ყოველმა მათგანმა შესაძლოა დიდად იმოქმედა დომენიკოს მუსიკალურ სტილზე. 1701 წელს დომენიკო გახდა ნეაპოლის სამეფო კარის კომპოზიტორი. 1704 წელს ამუშავებს კარლო ფრანჩესკო პოლაროლოს ოპერა Irene-ს ნეაპოლში შესასრულებლად. ამის შემდეგ მამა გზავნის მას ვენეციაში. მის შემდეგ 4 წელიწადზე არაფერი არ არის ცნობილი. 1709 წელს ჩადის რომში და ემსახურება პოლონეთის დედოფალ მარია კაზიმირს. იქ ის ხვდება თომას როზენგრეივს, რომლის დამსახურებითაც ლონდონში გაიცნეს და კარგად მიიღეს დომენიკო სკარლატის სონატები. დომენიკო ვირტუოზი კლავესინისტი იყო. ის მონაწილებას იღებდა შეჯიბრებაში, რომელიც რომში, კარდინალი ოტობონის სამეფო კარზე იმარტებოდა. ის აღიარებული იყო, როგორც ჰენდელზე უკეთესი კლავესინისტი, მაგრამ უარესი ორგანისტი. ასევე, რომში ჩასვლის დროს სკარლატიმ დაწერა რამდენიმე ოპერა დედოფალი კაზიმირის კერძო ოპერისათვის. 1715-დან 1719-მდე იყო კაპელმაისტერი წმინდა პეტრეს სახელობის ეკლესიაში და ბოლო წელს წავიდა ლონდონში, სადაც სამეფო თეატრში დადგა თავისი ოპერა Narcisco. 1720 ან 1721 წელს გადადის ლისაბონში, სადაც მუსიკას ასწავლის პრინცესამარია მაგდალინა ბარბარას. ნეაპოლში ბრუნდება 1725 წელს. რომში ყოფნის დროს, 1728 წელს დაქორწინდა მარია კატერინა ჯენტილიზე. 1729 წელს ჩადის სევილიაში, სადაც ცხოვრობს შემდეგი 4 წლის განმავლობაში. იქ გაეცნო ფლამენკოს. მარია ბარბარა გახდა ესპანეთის დედოფალი, რის გამოც სკარლატის მოუწია ესპანეთში წასვლა სადაც ეყოლა 5 შვილი. ცოლოს სიკვდილის შემდეგ, 1742 წელს ის დაქორწინდა ესპანელ ანასტასია მახარტე ხიმენესზე. მადრიდში წერს 5 სონატას კლავიშებიანი ინსტრუმენტისათვის. ზუსტად ეს ნაწარმოებები არიან ყველაზე განთქმული დღეისათვის. დომენიკო ჯუზეპე სკარლატი გარდაიცვალა მადრიდში, 71 წლის ასაკში. მის სახლში - Calle Leganitos-ში არის მემორიალური დაფა, მისი შთამომავლები კი ეხლაც ცხოვრობენ მადრიდში. იხ. სკარლატის სოლო ნაწარმოებები კლავესინისთვის კატის ფუგა შეგიძლიათ იხილოთ მედიაფაილები თემაზე „დომენიკო სკარლატი“ ვიკისაწყობში. დომენიკო სკარლატი — სტატია ენციკლოპედია ბრიტანიკიდან (ინგლისური) დომენიკო სკარლატი — უფასო ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP) სკარლატის ნაწარმოებების ნოტები და მუსიკა (MIDI ფორმატი)
ალან პარკერი

სერ ალან უილიამ პარკერი (ინგლ. Alan Parker დ. 14 თებერვალი, 1944, ისლინგტონი — გ. 31 ივლისი, 2020, ლონდონი) — ინგლისელი რეჟისორი, პროდიუსერი, სცენარისტი და მსახიობი, დიდი ბრიტანეთის რეჟისორთა გილდიის თანადამაარსებელი, ბრიტანეთის იმპერიის ორდენის კავალერი. პარკერი დაიბადა მუშათა კლასის ოჯახში, ისლინგტონში, ლონდონის ერთ-ერთ რაიონში, დედის, ელსი ელენის (კაბების მკერავის) და მამის, უილიამ ლესლი პარკერის (სახლების მღებავის) ოჯახში. იგი დადიოდა ელის ოუენის სახელობის სკოლაში. 1960 და 1970-იან წლებში მისი კარიერა დაიწყო სარეკლამო სააგენტოს საავტორო უფლებათა აგენტის თანამდებობით. მოგვიანებით მან სატელევიზიო რეკლამების სცენარებიც შექმნა. ამ ჟანრში მისი ერთ-ერთი ცნობილი ნამუშევარი იყო ჩინზანოს რეკლამა, რომელიც ბრიტანეთის ტელეეთერში გადაიცემოდა. კინოკარიერა პარკერმა დაიწყო პროდიუსერ დევიდ პუტჰემთან ერთად, ფილმით „მელოდია“ (1971). მოგვიანებით პუტჰემი მისი რამდენიმე ცნობილი ფილმის პროდიუსერად იქცა, მათ შორის - „შუაღამის ექსპრესის“ (1978). ამ ფილმმა მნიშვნელოვანი სკანდალი გამოიწვია, ვინაიდან მისი მოქმედება მიმდინარეობდა თურქეთის ერთ-ერთ ციხეში. 1988 წელს იგი ნომინირებული იქნა ოსკარზე როგორც საუკეთესო რეჟისორი ფილმით „მისისიპი იწვის“ (1988). მთელმა რიგმა მისი ფილმებისა დიდი მოწონება დაიმსახურა. ესენია: „ბაგსი მელოუნი“ (1976), „დიდება“ (1980), „პინკ ფლოიდი: კედელი“ (1982), „ვალდებულებები“ (1991) და „ევიტა“ (1996). 2002 წელს პარკერს მიენიჭა ბრიტანეთის იმპერიის კავალერის წოდება. სანდერლენდის უნივერსიტეტმა მას მიანიჭა საპატიო დოქტორის წოდება (2005). პარკერი ასევე საფეხბურთო კლუბ „არსენალის“ მოყვარულია და ხშირად ესწრება მის თამაშებს. მელოდია (1971) ჩვენი სისი (1974) (მოკლემეტრაჟიანი) ნაბიჯები (1974) (მოკლემეტრაჟიანი) ევაკუირებულები (1975) (ტელეფილმი) ბაგსი მელოუნი (1976) შუაღამის ექსპრესი (1978) დიდება (1980) გადასახლდი გადაუხდელად (1982) პინკ ფლოიდი: კედელი (1982) ჩიტუნა (1984) ანგელის გული (1987) მისისიპი იწვის (1988) შეხედე სამოთხეს (1990) ვალდებულებები (1991) ველვილის გზა (1994) ევიტა (1996) ანჯელას ნეშტი (1999) დევიდ გეილის ცხოვრება (2003) Alan Parker კინოფილმების ინტერნეტ-მონაცემთა ბაზაში ↑ დაარქივებული ასლი. დაარქივებულია ორიგინალიდან — 2009-09-08. ციტირების თარიღი: 2010-06-04.
ოაზისი

ოაზისი (გვიანდ. ლათ. oasis, ბერძ. Oasis; თავდაპირველად რამდენიმე დასახლებული ადგილის სახელწოდება ლიბიის უდაბნოში) — ხემცენარეებით ან ბუჩქნარითა და ბალახით შემოსილი ნაკვეთები, აგრეთვე ინტენსიური მიწათმოქმედების რაიონები უდაბნოსა და ნახევარუდაბნოს სარწყავ მიწებზე. ოაზისი მეზობელ რაიონებთან შედარებით უფრო ნესტიანი ადგილია, რაც გამოწვეულია გრუნტის წყლის მაღალი დონით, წყაროების სიუხვით, მდინარეების პერიოდული ადიდებით, ხელოვნური რწყვით. ოაზისის ზომები მერყეობს რამდენიმე ჰა-დან რამდენიმე ათეულ ათას კმ²-მდე. ხშირ შემთხვევაში შეიცავს მიწისქვეშა წყლებს, ზოგჯერ არტეზიულსაც. მაგალითად, ოაზისებით მდიდარია საჰარა, სადაც აღსანიშნავია კუფრის, თაჯარჰის, ჯაღბუბის, ელ-ხარგის, დახლის და სხვ. ოაზისები, რომელთა ტერიტორია ხშირად მჭიდროდ არის დასახლებული. ხარობს ფინიკის პალმა, ლეღვი, აკაცია და სხვ. მცენარეულობა. აზიაში აღსანიშნავია ვრცელი ლივის ოაზისი; ავსტრალიაში მნიშვნელოვანია ოაზისი „პალმების ხეობა“. ოაზისს უწოდებენ აგრეთვე ყინულისაგან თავისუფალ ადგილს ანტარქტიდაში. ოაზისური მეურნეობა, დღეს მიწათმოქმედების ერთ-ერთი მნიშვნელოვანი ფორმაა. უდაბნო შეგიძლიათ იხილოთ მედიაფაილები თემაზე „ოაზისი“ ვიკისაწყობში. ოაზისი – დიდი საბჭოთა ენციკლოპედია დაარქივებული 2014-08-04 საიტზე Wayback Machine. (რუსული) ოაზისი – ენციკლოპედია ბრიტანიკა (ინგლისური)
კრეტის ზღვა

კრეტის ზღვა — მდებარეობს ეგეოსის ზღვის სამხრეთით, კუნძულ კრეტას ჩრდილოეთით და კიკლადის სამხრეთით. ეს ზღვა გადაჭიმულია დასავლეთით მდებარე კუნძულ კიტირადან, აღმოსავლეთით დოდეკანესის კუნძულებამდე. კრეტის ზღვა სრუტეების მეშვეობით უკავშირდება როგორც იონიის ზღვას, ასევე, ხმელთაშუა ზღვას. კისამოსი — კუნძულ კრეტას სამხრეთ-დასავლეთით ხანია — სამხრეთ-დასავლეთით სუდა — სამხრეთ-დასავლეთით რეტიმნონი — სამხრეთით ირაკლიონი — სამხრეთით აიოს-ირაკლაოსი — სამხრეთ-დასავლეთით სიტია — სამხრეთ-აღმოსავლეთით ანაფი — კუნძული ზღვის ჩრდილო-აღმოსავლეთით კასოსი — კუნძული ზღვის ჩრდილო-აღმოსავლეთით სანტორინი — კუნძული ზღვის ჩრდილოეთით ხანია სუდა — კუნძულ კრეტას ჩრდილო-დასავლეთით მირაბელო — კუნძულის სამხრეთ-დასავლეთით
ზოსიმუსი (პაპი)

ზოსიმუსი (ლათ. Zosimus; დ. უცნობია — გ. 26 დეკემბერი, 418) — რომის პაპი 417 წლის 18 მარტიდან 418 წლის 26 დეკემბრამდე, კათოლიკური ეკლესიის წმიდანი. ხსენების დღე 26 დეკემბერი. ენციკლოპედია „ბრიტანიკა“ ბერძენი პაპების სია
მირზა დავითაია

მირზა (პაპუნა) დავითაია (დ. 30 აგვისტო, 1975, თბილისი) — ქართველი დიზაინერი, თანამდებობის პირი, იურისტი, პოლიტიკოსი. დიასპორის საკითხებში საქართველოს სახელმწიფო მინისტრი 2009—2012 წლებში, ვახტანგ გორგასლის მე-3 ხარისხის ორდენის კავალერი. დაამთავრა ნიურნბერგის სამხატვრო აკადემია (გერმანია) და თბილისის სახელმწიფო უნივერსიტეტის იურიდიული ფაკულტეტი. პროფესიით სამართალმცოდნე და ფერმწერი. 2004 წლის ივნისიდან 2008 წლის აპრილამდე იყო საქართველოს კულტურის, ძეგლთა დაცვისა და სპორტის სამინისტროს რეგიონული დეპარტამენტის დირექტორი, მინისტრის მოადგილე, მინისტრის მრჩეველი. 1999-2002 წლებში „Publicis MCD“ (ერლანგენი), დამდგმელი მხატვარ-დიზაინერი. 1996-1999 წლებში „Intermedien“ (ნიურნბერგი), დამდგმელი მხატვარ-დიზაინერი. 1993-1994 წლებში „Penta-TV“ (ჰამბურგი), დამდგმელი მხატვარი. 1994-1995 წლებში „Cartoon-Film“ (ბერლინი), მხატვარი-მულტიპლიკატორი. 1993-1994 წლებში საქართველოს სახელმწიფო კინოსტუდიის მხატვარი-მულტიპლიკატორი. 2008-2009 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2009 წლის დეკემბრიდან 2012 წლის ოქტომბრამდე იყო დიასპორის საკითხებში საქართველოს სახელმწიფო მინისტრი. მირზა დავითაია — საქართველოს ბიოგრაფიული ლექსიკონი მირზა დავითაია — საქართველოს პარლამენტის ოფიციალური საიტი (მოძველებული / არქივი / ახალი არქივი)
საკინძი

საკინძი, ქინძისთავი — ტანსაცმლის შესაკრავი ან სამკაული, ზოგჯერ რიტუალური დანიშნულების მქონე. საკინძს აქვს ღერო და ფიგურული თავი. ამზადებდნენ ძვლისაგან (ადრინდელი საკინძები) ან სხვადასხვა ლითონისაგან. ზოგჯერ ღერო და თავი სხვადასხვა ზოგჯერ ღერო და თავი სხვადასხვა მასალისაა. საქართველოს ტერიტორიაზე უძველესი საკინძი აღმოჩნდა საგვარჯილეში (პალეოლითის ხანა). უძველესი საკინძები ტანსაცმლის შესაკრავად იყო განკუთვნილი. სპილენძის ადრეული საკინძები ძირითადად ძვლის საკინძების ფორმებს იმეორებს. ბრინჯაოს საკინძები მრავალფეროვანია და ზოგჯერ დიდი ზომისა. ადრინდელი, შუა და გვიანდელი ბრინჯაოს ხანაში კავკასიაში სხვადასხვა ტიპის საკინძები იყო გავრცელებული, რომლებსაც ბრინჯაოსაგან (იშვიათად ოქროსა და ვერცხლისაგან), ამზადებდნენ. სხვადასხვა არქეოლოგიურ კულტურას საკინძების განსხვავებული ტიპი ახასიათებს. წინაანტიკური და ანტიკური ხანის საკინძებო უფრო მსუბუქია, რაც კოსტიუმის ცვლილებებთანაა დაკავშირებული. გვიანდელ ანტიკურ ხანაში საკინძი (ხშირად რკინისა) თმისა და თავსაბურავის სამაგრ სამკაულად იქცა. IV-VIII საუკუნეებში დამახასიათებელია ბროწეულისებური ან სხვა ყვავილისმაგვარი მარჯნისთავიანი საკინძები, რომლებიც ნაყოფიერების სიმბოლოდაა მიჩნეული (გ. ლომთათიძე). მათში ქართული ჩიხტაკოპის პროტოტიპი შეიმჩნევა (ე. თაყაიშვილი). ფეოდალური ხანის ქვის რელიეფებსა და ფრესკებზე გამოსახულია საკინძები, რომლებითაც დამაგრებულია დიდგვაროვანთა წამოსასხამები (ნ. ჩოფიკაშვილი). შუა ფეოდალური ხანის არქეოლოგიურ მასალაში საკინძი იშვიათად გვხვდება. XIX-XX საუკუნეებში ქართული ეთნოგრაფიის სინამდვილეში ცნობილია მანდილოსანთა თავსაბურავის შესამკობ-დასამაგრებელი წვრილი ღეროვანი საკინძები (შუბლის ქინძისთავი). XIX საუკუნის დასაწყისში ჩვენში ევროპული კოპსტიუმებთან ერთად ევროპული სამკაულ-საკინძებიც შემოვიდა. სამკაული გოგაძე ე.,ქსე, ტ. 8, გვ. 673-674, თბ., 1984